સાનવીને જે સમસ્યા હતી એને ‘સિલેક્ટીવ મ્યુઝીયમ’ કહેવાય છે. એ સોશિયલ ફોબિયાનો એક ભાગ છે. શરમાળ બાળકો કરતા આવા સિલેક્ટીવ મ્યુઝીયમ ધરાવતા બાળકો અલગ પડે છે. હા, એટલું છે કે એનું નિદાન ચીવટતાપૂર્વક થવું જાઇએ. સાનવીના કિસ્સામાં એના ક્લાસમેટ તરફથી એને ચીડવવામાં પણ આવતી. ક્યારે તોફાન બીજું કોઇ કરે અને નામ સાનવીનું આવે. આવી રીતે એને હળવી પનિશમેન્ટ પણ મળેલી. જોકે, આની અસર ભારે રહી ગયેલી. એનામાં કંઇક અંશે જડતા આવી ગઇ હતી. એ પોતાના માથાના વાળ સાથે આંગળીની રમવાની એકની એક ક્રિયા કરતી થઇ ગઇ હતી. એક પ્રકારની નકારાત્મકતા વ્યાપી ગઇ હતી. હમણાંથી ઘરમાં તોફાન અને આક્રોશ પણ વધી ગયા હતા.